Humán szolgáltatások fejlesztése térségi szemléletben
EFOP-1.5.3-16-2017-00028

Baktalórántháza Város Önkormányzata, mint konzorcium vezető, Nyírjákó Község Önkormányzat, Ófehértó Község Önkormányzat, Ramocsaháza Község Önkormányzat és Rohod Község Önkormányzat konzorciumi partnerek együttműködésével „Humán szolgáltatások fejlesztése térségi szemléletben” (EFOP-1.5.3-16-2017-00028) című pályázatot valósít meg. A projekt összköltségvetése 250.000.000 Ft, mely forrást a Magyar Állam és az Európai Uniós biztosítja. A projektmegvalósítás időtartama: 2018. március 1. - 2020. augusztus 31.
A program célja a társadalmi felzárkózás érdekében, a területi különbségek csökkentése, a minőségi humán közszolgáltatásokhoz való hozzáférés javítása, valamint a konzorciumi települések helyi esélyegyenlőségi programjaiban szereplő esélyegyenlőségi célcsoportok helyzetének javítása.
A program során megvalósításra kerülő tevékenységek:
• Helyi emberi erőforrás fejlesztési terv megvalósítása – humánszolgáltatás fejlesztési iroda működtetése, településeken működő humánszolgáltatásokat nyújtó intézmények szervezetfejlesztése
• A hátrányos helyzetű, aktív korú lakosság aktív munkaerő-piaci eszközökben való részesedésének elősegítése – egyéni fejlesztési tervek készítése, célcsoporttagok számára foglalkoztathatóságot elősegítő tevékenységek, tréningek, tanácsadások, egyéb programok, mentorok biztosítása.
• A helyi kisközösségek társadalomszervező szerepének megerősítése – minden településen közösségszervező munkatárs alkalmazása, közösségi tereken programok szervezése (filmklubok, kulturális és hagyományőrző tevékenységek), fiatal korosztály számára tanulmányutak, üzemlátogatások, nyílt napok szervezése, egészségnapok megvalósítása, önkéntesség elterjesztése, önkéntes pont létrehozása, free wifi szolgáltatás biztosítása
• A vidék megtartó képességének erősítése – szakmaközi műhelytalálkozók szervezése, szolgáltatásfejlesztési terv felülvizsgálata
• Egészségtudatosság fejlesztése – településenként szűrőprogramok megvalósítása, rendszeres, életvitel szerűen megjelenő testmozgást elősegítő programok folyamatos szerevezése, alkoholfogyasztás, dohányzás, egyéb szenvedélybetegségek megelőzését támogató előadások programok szervezése
• Fiatalok megélhetési körülményeinek és helyben maradásának erősítése – települési ösztöndíjprogram elindítása, OKJ-s képzések megvalósítása közösségfejlesztés és szociális területen, humán szolgáltatásban dolgozó számára ösztöndíj program elindítása
• A kultúrák közötti párbeszéd erősítése – helyi nemzetiségek zenei és kulturális rendezvényeinek támogatása, roma esélyegyenlőségi magazin létrehozása a helyi televízióban.
A Humánszolgáltatás Fejlesztési Iroda elérhetősége
Cím: 4561, Baktalórántháza, Köztársaság tér 16.
Telefon: +36-42-200-429
Email: efop153bakta@gmail.com
